text: आपको बता दें कि थोड़े दिनों पहले बीजेपी नेता सुब्रमण्यम स्वामी ने कहा था कि उनकी पार्टी अल्पसंख्यक वोटों के बिखरने और बहुसंख्यक हिंदू वोटों के लामबंद होने के कारण आगामी कर्नाटक विधानसभा चुनाव जीत जाएगी। उन्होंने विश्वास व्यक्त किया कि बीजेपी ने तीन तलाक पर रोक लगाने की जो पहल की है, उसके चलते उसे मुस्लिम महिलाओं तथा साथ ही, शियाओं और अन्य अल्पसंख्यकों के भी अतिरिक्त वोट मिलेंगे। उन्होंने कहा, 'उदाहरण के लिए, जो महिलाएं मुसलमान हैं, वे इस बात के लिए बीजेपी की आभारी हैं कि उसने तीन तलाक हटाने का साहसी कदम उठाया। शिया एवं बोहरा तथा अन्य अल्पसंख्यक समूह भी हमारे पक्ष में वोट करेंगे। इसकी वजह से अल्पसंख्यक वोट बंट जायेंगे। बहुसंख्यक वोट लामबंद हो रहे हैं।'